
REFERAT DE APROBARE
a proiectului de hotărâre privind actualizarea Planului de Analiză și Acoperire a Riscurilor (PAAR) al Comunei Șoldanu, Județul Călărași, în martie 2024

Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar,
Luând act de:
· Referatul privind actualizarea Planului de Analiză și Acoperire a Riscurilor al Comunei Șoldanu, județul Călăraşi, în martie 2024, înregistrat la Primăria Comunei Șoldanu cu nr. 1508 din 19.03.2024, întocmit de dl Petrică VLĂSCEANU, Șef S.V.S.U. al Comunei Șoldanu;
· Hotărârea Consiliului Local al Comunei Șoldanu nr. 70 din 20.12.2023 privind aprobarea alegerii Președintelui de ședință al Consiliului Local al Comunei Șoldanu pentru lunile ianuarie, februarie și martie 2024.
Ținând cont de prevederile:
· Hotărârii Consiliului Local al Comunei Șoldanu nr. 3 din 30.01.2009 privind aprobarea Planului de analiză și acoperire a riscurilor al comunei Șoldanu, județul Călăraşi, cu modificările și completările ulterioare;
· Hotărârii Consiliului Local al Comunei Șoldanu nr. 43 din 26 septembrie 2019 pentru aprobarea revizuirii Regulamentului de organizare și funcționare a Consiliului local al comunei Șoldanu, județul Călărași, cu modificările și completările ulterioare;
· Hotărârii Consiliului Local al Comunei Șoldanu nr. 40 din 19.08.2019 privind aprobarea Regulamentului propriu cuprinzând măsurile metodologice, organizatorice, termenele și circulația proiectelor de hotărâri cu caracter normativ care se supun adoptării Consiliului Local al Comunei Șoldanu, cu modificările și completările ulterioare.
Având în vedere temeiurile juridice stabilite de:
· Carta europeană a autonomiei locale, adoptată la Strasbourg la 15 octombrie 1985 şi ratificată prin Legea nr. 199/1997:
· art. 3 - Conceptul de autonomie locala:
a) Prin autonomie locala se înțelege dreptul si capacitatea efectiva ale autorităților administrației publice locale de a soluționa si de a gestiona, in cadrul legii, in nume propriu si in interesul populației locale, o parte importanta a treburilor publice.
b) Acest drept se exercita de consilii sau adunări, compuse din membri aleși prin vot liber, secret, egal, direct si universal, care pot dispune de organe executive si deliberative care răspund in fata lor. Aceasta dispoziție nu aduce atingere, in nici un fel, posibilității de a recurge la adunări cetățenești, referendum sau orice alta forma de participare directa a cetățenilor, acolo unde aceasta este permisa de lege. 
· art. 4 - Întinderea autonomiei locale:
a) Competentele de baza ale autorităților administrației publice locale sunt prevăzute de Constituție sau de lege. Totuși aceasta dispoziție nu împiedică atribuirea unor competente autorităților administrației publice locale, in scopuri specifice si in conformitate cu legea.                       
b) Autorităților administrației publice locale le este recunoscuta, in cadrul legii, capacitatea deplina de a-si exercita inițiativa in toate domeniile ce nu sunt excluse din cadrul competentelor lor sau care nu sunt atribuite unei alte autorități.
c) Exercițiul responsabilităților publice trebuie, de maniera generala, sa revină, de preferință, acelor autorități care sunt cele mai apropiate de cetățeni. La atribuirea unei responsabilități către o alta autoritate trebuie sa se tina seama de amploarea si de natura sarcinii, precum si de cerințele de eficienta si economie.
d) Competentele atribuite autorităților administrației publice locale trebuie sa fie, in mod normal, depline si exclusive. Ele nu pot fi puse in cauza sau limitate de către o alta autoritatea centrala sau regionala, decât in cazurile prevăzute de lege.
e) In cazul delegării competentelor de către o autoritate centrala sau regionala, autoritățile administrației publice locale trebuie sa beneficieze, pe cat posibil, de libertatea de a adapta acțiunea lor la condițiile locale.
f) Autoritățile administrației publice locale trebuie sa fie consultate, pe cat posibil, in timp util si in mod adecvat, in cursul procesului de planificare si de luare a deciziilor pentru toate chestiunile care le privesc in mod direct.  
· Constituția României, republicată, aprobată prin Legea de revizuire a Constituției României nr. 429/2003:
· art. 15 alin. (2) - Legea dispune numai pentru viitor, cu excepția legii penale sau contravenționale mai favorabile.
· art. 120 alin. (1) - Administrația publica din unitățile administrativ-teritoriale se întemeiază pe principiile descentralizării, autonomiei locale si deconcentrării serviciilor publice.
· art. 121 alin. (1) - Autoritățile administrației publice, prin care se realizează autonomia locala in comune si in orașe, sunt consiliile locale alese si primarii aleși, in condițiile legii.
(2) - Consiliile locale si primarii funcționează, in condițiile legii, ca autorități administrative autonome si rezolva treburile publice din comune si din orașe.
· Codul civil al României, aprobat prin Legea nr. 287/2009, republicată, cu modificările și completările ulterioare:
· art. 7 alin. (2) - Actele normative adoptate, in condițiile legii, de autoritățile si instituțiile administrației publice locale se aplica numai in raza lor de competenta teritoriala.
· Legea nr. 24/2000 privind normele de tehnică legislativă pentru elaborarea actelor normative, rerepublicată, modificată și completată:
· art. 3 alin. (2) - Normele de tehnica legislativa se aplica, in mod corespunzător, si la elaborarea si adoptarea proiectelor de ordine, instrucțiuni si de alte acte normative emise de conducătorii organelor administrației publice centrale de specialitate, precum si la elaborarea si adoptarea actelor cu caracter normativ emise de autoritățile administrației publice locale.
· Legea nr. 481/2004 privind protecția civilă, republicată, modificată și completată: 
· art. 25 lit. b) - Consiliile județene, Consiliul General al Municipiului București, consiliile locale ale municipiilor, orașelor si comunelor si consiliile locale ale sectoarelor municipiului București au următoarele atribuții principale:
b) aproba planurile anuale si de perspectiva pentru asigurarea resurselor umane, materiale si financiare destinate prevenirii si gestionarii situațiilor de urgenta.
· Ordinul ministrului administrației și internelor nr. 132/2007 pentru aprobarea Metodologiei de elaborare a Planului de analiză și acoperire a riscurilor și a Structurii-cadru a Planului de analiză și acoperire a riscurilor:
· Anexa nr. 1, art. 6:
(1) PAAR se întocmesc de comitetul județean/al municipiului București pentru situații de urgenta, respectiv de comitetele locale pentru situații de urgenta si se aproba de consiliul județean/Consiliul General al Municipiului București, respectiv de consiliile locale, corespunzător unităților administrativ-teritoriale pe care le reprezintă.
(2) PAAR se întocmesc si se aproba in termen de maximum 60 de zile de la aprobarea de către prefect a Schemei cu riscurile teritoriale din unitatea administrativ-teritorială, elaborata de inspectoratul județean/al municipiului București pentru situații de urgență, si se actualizează la fiecare început de an sau ori de cate ori apar alte riscuri decât cele analizate sau modificări in organizarea structurilor care, potrivit legii, au atribuții ori asigura funcții de sprijin privind prevenirea si gestionarea situațiilor de urgenta in profil teritorial.
· Hotărârea Guvernului nr. 557/2016 privind managementul tipurilor de risc, Anexa nr.1;
· Ordonanța de urgență a Guvernului nr. 57/2019 privind Codul Administrativ, cu modificările și completările ulterioare:
· art. 129 alin. (1) - Consiliul local are inițiativa si hotărăște, in condițiile legii, in toate problemele de interes local, cu excepția celor care sunt date prin lege in competenta altor autorități ale administrației publice locale sau centrale, 
· art. 129 alin. (2) lit. d) - Consiliul local exercita următoarele categorii de atribuții: … atribuții privind gestionarea serviciilor de interes local,
· art. 129 alin. (7) lit. h) - In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: … situațiile de urgenta, 
· art. 155 alin. (1) lit. d) - Primarul îndeplinește următoarele categorii principale de atribuții: ... atribuții privind serviciile publice asigurate cetățenilor, de interes local;
· art. 211 Dreptul de inițiativă in promovarea actelor administrative - Alesii locali au dreptul de inițiativă in promovarea actelor administrative, individual sau in grup.
Urmare faptului că de la data actualizării Planului de Analiză și Acoperire a Riscurilor (PAAR) al Comunei Șoldanu, județul Călăraşi, pe anul 2023, aprobat prin Hotărârea Consiliului Local al Comunei Șoldanu nr. 8 din 26.01.2023, au intervenit modificări privind Lista autorităților și factorilor care au responsabilități în analiza și acoperirea riscurilor, propunem, concret, actualizarea acestei secțiuni a Planul de analiză și acoperire a riscurilor al Comunei Șoldanu, județul Călăraşi.
Față de elementele prezentate, în temeiul art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, propun spre dezbatere și aprobare proiectul de hotărâre nr. 15 din 19.03.2024 privind aprobarea actualizării Planului de analiză și acoperire a riscurilor al Comunei Șoldanu, Județul Călăraşi, în martie 2024.
INIȚIATOR PROIECT:
Viceprimarul cu atribuții de primar al comunei Șoldanu
Valeriu MUSTĂȚEA



